text: [{"text_idx": "#000000", "text": "Ca\u0253\u0253al Mambila \u0257um gootal nder ca\u0253\u0253e timtu\u0257e lesdi towki maagal foti meeta ujineere e teeme\u0257\u0257e jowi e noogas e nayi (1524) ngal latti ca\u0253\u0253al \u0253urdungal towki e nokkuure \u0253urdunde feewki e leydi Nigeria, e non bo \u0257um nokkuure \u0253urdunde haanki \u0253i\u0253\u0253e leydi e janan\u0253e fuh ngillo."}, {"text_idx": "#000001", "text": "Leydi maagal ceetindi mo\u01b4\u01b4inoori ndemri e durnfol fuh. Koowoowe, e cufi e \u0253okkaare fantunde e piye dabbaaji fuh tawataake e \u01b4oole maare, bo woodi hendu feewndu welndu. Kooseeje tow\u0257e e tawe to dow Ca\u0253\u0253al Mambila yeru: hooseere Ca\u0253\u0253al-waade kayre \u0253uri towki e kooseeje Nigeria fuh towki maare hewti meeta ujine \u0257i\u0257i e teeme\u0257\u0257e nayi e sappo e joweenayi (2419m)"}, {"text_idx": "#000002", "text": "Ca\u0253\u0253al Mambila e tawe to diiwal Taraba nder ye\u0253re famarde Sardauna (lga) du ngal latti ca\u0253\u0253al \u0257i\u0257a\u0253al e towki e Afrika-hinaangeeri ngal \u0257on heddi e ca\u0253\u0253al Saabeere Gumti Saabeere \u0253urdunde mawnuki e Nigeria, ummaatoore \u0253urande ujine noogas ngee\u0257ata(20000) dow maare, \u0253e le\u01b4\u01b4i feere-feere yeru: Mambila, Ful\u0253e, Kaka, Panso, kambu, e go\u0257\u0257i le\u01b4\u01b4i \u0257i lollaayi, nder galluuje feere-feere-je bano Gembu, Ngurooje, Maayo-ndaaga, Maisamaari, Kakara, Mbamga, Warwar, Yerimaaru, Dorofi... Mambila latti len\u0303ol \u0253urdungol \u0257uu\u0257ki e leydi ndin Fulfulde bo latti \u0257emngal \u0253urdungal huutinireeki e ton."}, {"text_idx": "#000003", "text": "Ca\u0253\u0253al-mambila latti nokkuure barki\u0257iniraande e noone demitirle yeru: kodon mbayi \u0253ulumji dankali- \u0257i \u0253alee\u0253e e \u0257i raneebe- biriiji deppi samayiji, butaali, n\u0303ebbe. \u0181i\u0253\u0253e-le\u0257\u0257e bano: piya, goyaabe lemuje mangoroje sumsum nareeje ngalbiije. Haako-shayi, kumbi, follere, gubu\u0257o, laalo, baskooje, labsur, baygooje... Daabaaji neemortee\u0257i bano: na\u2019i, baali, be\u2019i, pucci, bam\u0257i, non geroo\u0257e e jawle."}, {"text_idx": "#000010", "text": "ngal latti nokkuure \u0253ur\u0257unde feewki e Nigeria."}, {"text_idx": "#000011", "text": "\u0253aawo Ca\u0253\u0253al-baaminda e Cameroon ngal latti ca\u0253\u0253al \u0253urdungal tiwki e Afrika-hurnaangeeri."}, {"text_idx": "#000012", "text": "\u0253aawo India ngal latii nokkure nde \u0257um \u0253urdi demal shayi e windere."}, {"text_idx": "#000013", "text": "Mi woytaayi cukkol n\u0303i\u0253eteengo ton to ngol lamsaama ngol \u0253urdan e Afrika-hirnaangeeri."}, {"text_idx": "#000018", "text": "Save my name, email, and website in this browser for the next time I comment."}]